《玉楼春》
清代·梁鼎芬

红摧绿剉风光好。满眼相思归不早。兰尊旧事尽销魂，魂销耐可修诗稿。

矮笺细字难全晓。蓬鬓星星看欲老。凤箫香锁画楼深，竟地芳尘谁为扫。

作者简介：（?—1918）清广东番禺人，字星海。光绪六年进士，授编修。为张之洞倚重，聘主广雅书院、钟山书院讲席。之洞推行新政，言学事惟鼎芬是任。累官署布政使。以劾袁世凯去官。卒后，清室谥文忠。